Arxiv surat «Mamlakatning amaldagi Konstitutsiyasi mualliflari Qirg‘iziston mustaqilligini BMTning 12 kishilik guruhiga sotib yuborgan», - deb bayonot bergan Qirg‘iziston respublikasi prezidenti Almazbek Atambayev jurnalistlar bilan muloqotida. Uning so‘zlariga ko‘ra, “Konstitutsiya shunday bo‘lishi kerakki, mamlakat qiyin damlarga tushmasin. Shu bilan birga, kelajak xavf ostida qolmasin. Shu boisdan ham, bugungi kunda mamlakat Asosiy qonunini “minalardan” tozalash maqsadida o‘zgartishlar kiritilmoqda”. Atambayevning aytishicha, mustaqil bir mamlakatning Oliy sudi chiqargan qarorni qandaydir siyosiy tashkilotning 12 kishidan iborat guruhi bekor qila olsa, bu mamlakatni mustaqil deb atab bo‘lmaydi. Chunki, BMT har doim ham xolis va to‘g‘ri qaror qabul qilavermagan. Shunday ekan, Qirg‘izistonning amaldagi Konstitutsiyasini ishlab chiqqanlar davlat mustaqilligini tortiq qilishgan.